जयपुर। पंचायतीराज विभाग में कनिष्ठ लिपिकों के 19515 पदों के लिए आवेदन 11.30 लाख आ गए। दस्तावेज जांच करने के बुलावा गया तो सिर्फ 67 प्रतिशत अभ्यर्थी ही पहुंचे। इससे सरकार को दूसरी सूची जारी करनी पड़ी और उसमें भी तीन गुना अभ्यर्थियों को दस्तावेजों की जांच के लिए बुलाया गया। रविवार से शुरू हुआ अभियान 12 जून तक चलेगा। इसके बाद मेरिट बनाकर जारी की जाएगी।
अभ्यर्थी कम क्यों पहुंचे
दस्तावेज जांच के लिए जो सूचियां जारी कीं, उनमें कई अभ्यर्थियों के नाम एक से अधिक बार शामिल थे। यानी, सूची बड़ी थी और अभ्यर्थी कम। कई अभ्यर्थी ऐसे भी थे, जिन्होंने एक से अधिक स्थानों पर आवेदन किया था। उन्होंने नजदीकी जिले में दस्तावेज जांच करा ली। कई अभ्यर्थियों ने 30-30 जिलों तक में आवेदन किए। इसी का परिणाम रहा कि आवेदनों की संख्या 11 लाख के पार चली गई।
आगे क्या
इन अभ्यर्थियों के दस्तावेजों की जांच की प्रक्रिया पूरी होने के बाद मेरिट जारी की जाएगी, जिसमें अंकों के कट ऑफ जिला परिषदों की चयन समितियों में इनके चयन का अनुमोदन कराया जाएगा। उसके बाद दूसरी प्रक्रिया करने के बाद अस्थायी नियुक्ति दी जाएगी। यह प्रक्रिया 20 जून तक होनी प्रस्तावित है।
hin_Deva hin_Deva hin_Deva hin_Deva hin_Deva